Document ID: /roh_data/filtered/fineweb-2-filterrobots_roh.jsonl.gz/23653

L'associaziun regiunala promova il svilup economic, territorial, social e cultural da la regiun a bön da la populaziun ed i'l rom dal dret federal e chantunal.
Ella accumplischa las incumbenzas chi vegnan surdattas dals cumüns associats ed in basa al dret chantunal e federal in möd economic ed adattà.
La regiun nun es concurrenta dals cumüns, ella accumplischa quellas incumbenzas cha'ls cumüns tilla surdan.
La totalità da votantas e votants dals cumüns associats cun dret da vuschar fuorman l'organ il plü ot.
La radunanza regiunala chi consista our dals capos e grondcussgliers da la regiun fuorman la legislativa.
La suprastanza regiunala consista our da 5 commembras/commembers e fuorma la legislativa.